Tencent บริษัทเกมที่ใหญ่ที่สุดในโลก - FINNOMENA
คนส่วนใหญ่อาจจะรู้จัก tencent ในฐานะเจ้าของ wechat app แต่หากมาสังเกตุดีๆแล้วจะพบว่าธุรกิจเกมของ tencent นั้นโตเร็วและยิ่งใหญ่มากๆ ถึงขั้นที่ workpoint เองก็ยังเอาการแข่งขันเกม rov ของ tencent มาถ่ายทอดสด บริษัท Tencent มีดีอะไรกูรู Yoyoway จะพามาทำความรู้จักกันอีกสักรอบครับ
20 ธ.ค. 2560

ช่วงนี้น่าจะเห็นข่าวของ tencent กันบ่อยนะครับ เพราะล่าสุด Market cap ของ tencent เพิ่งจะแซง Facebook ไป ขึ้นไปเป็นบริษัทที่มีขนาด เกิน 5 แสนล้านเหรียญไปอีกราย
คนส่วนใหญ่อาจจะรู้จัก tencent ในฐานะเจ้าของ wechat app ที่น่าจะมีผู้ใช้มากที่สุดในจีน (เกือบๆ พันล้านคน) แต่น้อยคนนักจะรู้ว่าจริงๆแล้ว tencent นั้นมีรายได้หลักมาจากเกม และเป็นบริษัทเกมที่ใหญ่ที่สุดในโลกมาได้ซักพักแล้ว
ผมเพิ่งได้มีโอกาสมาดูหุ้น tencent ประมาณเดือนกว่าๆนี้เอง เมื่อประมาณ 5-6 เดือนก่อน ผมเห็นเพื่อนหลายคนใน fb พูดถึงเกม rov ผมเองในฐานะที่เป็นเด็กติดเกมมาก่อน เห็นแล้วก็สนใจตามเข้าไปเล่นด้วย เล่นแล้วก็ติดไปตามระเบียบ เล่นมาอยู่หลายเดือนก็เห็นว่ากระแส rov ในไทยนี่แรงมากๆ ไปที่ไหนก็เจอคนเล่นเกมนี้เต็มไปหมด ถึงขั้นที่ workpoint เองก็ยังเอาการแข่งขัน rov มาถ่ายทอดสด
ด้วยความดังขนาดนี้ผมเลยไปค้นดูว่าใครคือเจ้าของเกม rov
ก็พบว่าเจ้าของคือ tencent บริษัท tech ที่ใหญ่มากๆอันหนึ่งของจีน เลยทำให้ผมสนใจเจาะเข้าไปดูต่อว่าบริษัทนั้นทำธุรกิจอะไรยังไงบ้าง เพราะเข้าใจว่าตลอดว่า tencent นั้นน่าจะมีรายได้หลักมากจาก wechat
พอเปิดเข้าไปดูงบก็ยิ่งตกใจ เพราะพบว่า รายได้หลักนั้นมาจากเกมถึง 42% แถมยังเป็น segment ที่มี margin สูงถึง 60-70% ใหญ่ขณะที่รายได้ส่วนอื่นๆนั้นมี margin ประมาณ 20-50% เท่านั้น นั้นหมายความว่ากำไรจากเกมน่าจะมีสัดส่วนประมาณ 50-60% ของบริษัทเลยทีเดียว
แล้วก็ค้นพบต่อว่า รายได้เกมส่วนที่โตเร็วๆนั้นมาจาก mobile (ไตรมาส 3 โตถึง 84%) และรายได้หลักของ mobile นั้นก็มาจากเกมที่ชื่อว่า Honour of king ซึ่งจริงๆแล้วมันก็คือเกมเดียวกับ ROV ในบ้านเรานี่แหละ ต่างกันแค่ design ตัวละครที่ HOK นั้นจะเป็นตัวจากประวัติศาสตร์และตำนานจีน ส่วน rov (หรือ aov ในหลายๆประเทศ) นั้นใช้ gameplay เดียวกัน แต่ปรับตัวละครให้มันดูเหมาะกับตลาดนอกจีนมากขึ้น
ธุรกิจเกมของ tencent นั้นโตเร็วและยิ่งใหญ่มากๆ
ตอนนี้ hok (rov aov) เป็นเกมที่มีรายได้สูงที่สุดในโลก แม้ว่าตั้งแต่เดือน ก.ค. เป็นต้นมา เพิ่งจะมีการควบคุมเวลาเล่นของคนอายุต่ำกว่า 13 และ 18 จาก concern ของรัฐบาลจีนว่าเกมนี่มันจะทำให้เด็กติดเกมจนไม่เป็นอันทำอะไร แต่ก็หยุดความร้อนแรงของเกมนี้ลงไม่ได้
ส่วนเกม LoL (League of Legend) ซึ่งเป็นของ tencent อีก ก็เป็นเกมที่มีรายได้สูงที่สุดในหมวด PC
บริษัทเกมรายใหญ่ของ finland ชื่อ supercell ซึ่งมีเกมดังระดับโลกอยู่ 3 เกม ได้แก่ hayday, clash royal และ clash of clan ก็ถูก tencent ซื้อไปแล้ว
บางคนอาจจะสงสัยว่าธุรกิจเกมนั้นมันเป็น fashion รึเปล่า เหมือน angry bird ที่เราเห็นดังกันมากๆ ตอนนี้ก็ไม่มีใครเล่นแล้ว แต่ถ้าคนเคยเล่นเกมแนว moba จะรู้ว่า เกมแนวนี้เป็นแนวที่มี life cycle ยาวมาก ยกตัวอย่าง dota เกม moba ที่ดังมากเกมหนึ่ง เปิดตัวมา 15 ปีกว่าได้แล้ว ทุกวันนี้ก็ยังมีคนเล่นอยู่เป็นจำนวนมาก หรือเกม lol ของ tencent เองก็เปิดตัวมา 10 ปีได้แล้ว ทุกวันนี้ยังเป็นเกม pc ที่รายได้สูงที่สุดอยู่เลย
โอกาสเติบโตในธุรกิจเกมของ tencent หลักๆน่าจะมาจากในจีนเอง ซึ่งเป็นตลาดที่โตเร็วมากๆ รวมถึงการขยายตัวของเกม rov ไปในประเทศต่างๆทั่วโลก
และด้วยความเกมเป็นธุรกิจที่ margin สูงมาก และมี return of investment สูงมากเช่นกัน ทำให้ tencent สามารถเอากระแสเงินสดจากธุรกิจเกมไปลงทุนทำธุรกิจอื่นๆที่จะมาต่อยอดกับ wechat ได้มากมาย ไม่ว่าจะเป็น
wepay ระบบจ่ายเงินอันดับที่ 2 ของจีน เป็นรอง alipay ซึ่งมีรายได้โตมากกว่า 100% มาหลายไตรมาสติดกันแล้ว
tencent video แอปดู video ที่มียอด download สูงสุดในจีน และมี subscriber ที่จ่ายเงิน 40 กว่าล้านคน ซึ่งสูงที่สุดในจีน (โตจากปีที่แล้ว 100%)
cloud service ที่มีรายได้โตเกือบๆ 200% ปีต่อปี
นอกจากธุรกิจหลักๆที่พูดมาแล้ว tencent ก็ยังกระจายเงินลงทุนออกไปทั่วโลก เช่น
ถือ tesla 5%
ลงทุน app เรียกรถในจีน didi ในอินเดีย ola และในอีกหลายๆประเทศ
ล่าสุดก็เพิ่งซื้อ snapchat ไป น่าจะหวังว่าจะเอา ecosystem แบบ wechat เข้าไปเสริมให้สามารถสร้างรายได้เพิ่มขึ้น
เป็นผู้ถือหุ้นใหญ่ garena บริษัทเกมใน sea ที่เพิ่งตลาดหุ้นไปไม่นาน
webank แบงค์แบบไม่ต้องมีสาขาในจีน
เรียกว่าถ้าจะให้ร่ายว่า tencent ไปลงทุนอะไรบ้าง ผมว่าทั้งวันผมก็ยังเขียนบทความไม่จบแน่ๆ
แต่รวมๆแล้วจากนี้ไป ผมมีความเชื่อว่า tencent น่าจะมีโอกาสที่จะมีขนาดแซง google apple microsoft amazon หลังจากแซง alibaba และ facebook ไปเรียบร้อยแล้ว กลายมาเป็นบริษัทที่ใหญ่ที่สุดในโลกได้
ที่มาบทความ : https://www.facebook.com/yoyoinvestingway
แท็ก:
แชร์บทความ:
ผู้เขียน
yoyoway
คุณสันติ สิงหวังชา รู้จักในนามปากกา "yoyoway" เซียนหุ้นรุ่นเก๋า ผู้ซึ่งประสบความสำเร็จในการลงทุนแนวทาง VI และได้รับการยอมรับมากที่สุดคนหนึ่งของเมืองไทย